[{"text_idx": "#000000", "text": "Tartu on suvel unine linnake, mis mo\u0303nel pa\u0308eval siiski a\u0308rkab ja oma tu\u0308hjana seisnud ta\u0308navad fantaasiarohkete u\u0308rituste ja ro\u0303o\u0303msa meluga ta\u0308idab. Kohe ra\u0308a\u0308gin, kuidas ta\u0308nane Tammelinna kodukohvikutepa\u0308ev minule mo\u0303jus ja maitses."}, {"text_idx": "#000001", "text": "Ummikud Tammelinnas \u2013 kodukohvikutepa\u0308ev to\u0303i linnarahva ta\u0308navatele"}, {"text_idx": "#000002", "text": "Esiteks, ma ei arvanud, et selline su\u0308ndmus nagu Tammelinna kodukohvikutepa\u0308ev u\u0308ldse nii populaarne on. Seni, kuni ma a\u0308hvardava ilmega tumesinise vihmapilve mo\u0308o\u0308dumise a\u0308ra ootasin, vihmavarju va\u0308lja otsisin ja esimesse kohvikusse jo\u0303udsin, oli melu tegelikult juba ta\u0308ies hoos ja suupisted otsakorral."}, {"text_idx": "#000003", "text": "Mo\u0303ned Tammelinna ta\u0308navad olid parkivate autode to\u0303ttu muutunud itaalialikult kitsasteks ja inimesed suisa ebaeestlaslikult ro\u0303o\u0303msateks. Koduaedadesse kerkinud kohvikutes looklesid ja\u0308rjekorrad, lapsed kilkasid ja ma\u0308ngisid po\u0303o\u0303saste vahel peitust. Isegi va\u0308ike hasart tuli sisse, et kas mulle ikka ja\u0308tkub neid kooke? Juhuu, ja ja\u0308tkuski!"}, {"text_idx": "#000004", "text": "Teiseks, ma ei arvanud, et peale kohvi, kookide ja saiakeste veel midagi pakutakse. Aga pakuti ta\u0308iesti suuri praade, friikartuleid, salateid, suppe ja palju muud. Teate, need olid to\u0303esti maitsvad elamused tammelinlaste ko\u0308o\u0308gist!"}, {"text_idx": "#000005", "text": "Kuna iga kohvik oli isemoodi vahva, siis kedagi eriti reklaamida ja teisi va\u0308lja ja\u0308tta ei taha, nii et ma riputasin loo algusesse plaani, et saaksid ise vaadata, milliste po\u0303nevate nimedega kohvikutes su\u0308u\u0308a tehti. Infot osalejate kohta ja selle kohta, mida po\u0303nevat veel Tammelinnas toimub, vo\u0303id uurida ka Tammelinna Seltsi lehelt."}, {"text_idx": "#000006", "text": "Igasse kohvikusse muidugi ei jo\u0303ua (tegelikult jo\u0303udsin suht va\u0308hestesse \u2013 osalt selle tumesinise loodusna\u0308htuse to\u0303ttu), aga kogesin seda, et Po\u0303draonu BBQ praade kiideti ko\u0303vasti ja na\u0308iteks Karini kodukohvik pakkus u\u0308liha\u0308id kooke ja pirukaid."}, {"text_idx": "#000007", "text": "Oled na\u0308inud nii po\u0303nevat menu\u0308u\u0308d? Mina ei olnud:"}, {"text_idx": "#000008", "text": "Kodukohvikutepa\u0308ev oli vo\u0303imalus kuulata noori andekaid muusikuid"}, {"text_idx": "#000009", "text": "Kolmandaks veel: seda ma samuti ei osanud oodata, et lihtsalt ta\u0308naval jalutades saab elavat muusikat kuulata. Muusikuid tegutses mitmes aias, mis oli u\u0308hest ku\u0308ljest va\u0308ga hea viis ennast ja kohvikut reklaamida, teisest ku\u0308ljest said mo\u0308o\u0308dujad hea tuju ja isegi tantsu keerutada."}, {"text_idx": "#000010", "text": "Kontserdid toimusid na\u0308iteks Elavamuusika kohvikus ja veel u\u0308hes aias, mille nime unustasin a\u0308ra, kuna muusika oli lummav (see vo\u0303is olla kohvik Jupp ko\u0303ige paremat suitsuvorsti). Panen siia pildi ja kui tunnete end a\u0308ra, siis va\u0308ga suur ta\u0308nu elamuse eest:"}, {"text_idx": "#000011", "text": "Edu ko\u0303igile Tammelinna muusikutele, kui te juhtute seda lugu lugema!"}, {"text_idx": "#000012", "text": "Inimesed olid va\u0308likohvikute kujundamisega to\u0303sist vaeva na\u0308inud"}, {"text_idx": "#000013", "text": "Kuulsin, et toitude ettevalmistamine oli kestnud va\u0308hemalt na\u0308dala, aga ma arvan, et va\u0308litelkide, laudade-toolide, grillahjude, koogilettide ja ko\u0303ige sellisega mo\u0308llamine vo\u0303ttis kindlasti hulga kauem aega. Lisaks veel reklaammaterjalide, o\u0303hupallide, no\u0303ude ja garderoobi (nagu na\u0308iteks ta\u0308pilised po\u0303lled) ja muu taolise hankimine ning valmistamine. Mo\u0303nes aias oli lastele meisterdamisnurk, kiigud ja muud po\u0303nevat."}, {"text_idx": "#000014", "text": "Ko\u0303ik see na\u0308itab, et Tammelinnas elab ettevo\u0303tlikke ja andekaid inimesi!"}, {"text_idx": "#000015", "text": "Ja nu\u0308u\u0308d ma vaatan, et mul polegi panna siia rohkem pilte kookidest-saiadest, lihtsalt nii kiiresti said need so\u0308o\u0308dud."}, {"text_idx": "#000016", "text": "Mine ja\u0308rgmisel suvel ise maitsma, loodan et taoline u\u0308ritus toimub ka viiendat korda! Sel juhul soovitan kodukohvikute tuuriga kohe varahommikul pihta hakata!"}, {"text_idx": "#000017", "text": "Mitte ei saa siin ja\u0308tta veel ma\u0308rkimata oma lemmikso\u0308o\u0308gikohta Vo\u0303rus, milleks on Katariina kohvik ja Tallinnas kassikohvikut Nurri. Mis parata, kui ma olen heade ja omapa\u0308raste kohvikute fa\u0308nn!"}, {"text_idx": "#000018", "text": "Millises kohvikus oled sina saanud a\u0308geda elamuse, mis pu\u0308sib mitu aastat?"}]